paragraph_text: Polja smrti (eng. The Killing Fields) je britanska drama iz 1984. godine o režimu Crvenih Kmera u Kambodži temeljena na iskustvima dvojice novinara: kambodžanca Ditha Prana i amerikanca Sydneyja Schanberga. Film je osvojio tri nagrade Oscar, režirao ga je Roland Joffé, a glavne uloge u njemu su ostvarili Sam Waterston kao Schanberg, Haing S. Ngor kao Pran, Julian Sands kao Jon Swain i John Malkovich kao Al Rockoff. Scenarij je napisao Bruce Robinson, a glazbu za film Mike Oldfield kojom je dirigirao David Bedford.